open-index/open-wikipedia-markdown huggingface dataset:
ალექსანდრე შალამბერიძე

**ალექსანდრე შალამბერიძე** (დ. 30 მარტი, 1958, თბილისი, საქართველოს სსრ, სსრკ — გ. 1 ივლისი, 2015, თბილისი, საქართველო) — ქართველი პოლიტიკოსი, საქართველოს პარლამენტის ორი მოწვევის (1999, 2004) წევრი.

## ბიოგრაფია
დაიბადა 1958 წელს. დაამთავრა თბილისის 57-ე სკოლა, 1979 წელს დაამთავრა საქართველოს სასოფლო-სამეურნეო ინსტიტუტი. 1991–1992 წლებში გაიარა სასოფლო-სამეურნეო ინსტიტუტის ასპირანტურა. 1990 წლიდან იყო „ქართველ ტრადიციონალისტთა კავშირის“ აღმასრულებელი მდივანი 2004 წლამდე. 1980–1990 წლებში მეცნიერ თანამშრომელი. 1991–1992 წლებში ვაკის რაიონისა და თბილისის საკრებულოს წევრი; 1991 წლიდან — პრეზიდენტის რეგიონული სამსახურის იმერეთის ბიუროს ხელმძღვანელი; 1996-1999 წლებში — თბილისის მერიის განყოფილების გამგე. 1997–1998 წლებში — ცენტრალური საარჩევნო კომისიის წევრი. 1999 -2004 წლებში იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკი „საქართველოს აღორძინება“. 2004-2008 წლებში — საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი „ნაციონალური მოძრაობა - დემოკრატები“. 1999–2008 წლებში იყო რეგიონული პოლიტიკისა და თვითმმართველობის კომიტეტის თავმჯდომარის მოადგილე, 2004–2009 წლებში იყო ნაციონალური მოძრაობის წევრი.

2009–2015 წლებში იყო პარტია თავისუფალი საქართველოს გენერალური მდივანი. 2015 წელს აირჩიეს ხალხის პარტიის თავმჯომარედ. მრავალი საპროტესტო აქციის მონაწილე და ორგანიზატორი, პუბლიცისტური წერილების ავტორი პოლიტიკურ და საზოგადოებრივ საკითხებზე.

2015 წლის 1 ივლისს, ალექსანდრე შალამბერიძე ოპერაციის შემდეგ გარდაიცვალა.

## რესურსები ინტერნეტში
*ალექსანდრე შალამბერიძე — საქართველოს პარლამენტის ოფიციალური საიტი 

## სქოლიო
კატეგორია:დაბადებული 30 მარტი
კატეგორია:დაბადებული 1958
კატეგორია:გარდაცვლილი 1 ივლისი
კატეგორია:გარდაცვლილი 2015
კატეგორია:საქართველოს V მოწვევის პარლამენტის წევრები
კატეგორია:საქართველოს VI მოწვევის პარლამენტის წევრები
კატეგორია:საქართველოს სასოფლო-სამეურნეო ინსტიტუტის კურსდამთავრებულები
კატეგორია:თბილისში დაბადებულები
ალექსანდრე
ბარინასის შტატი

**ბარინასი** () — შტატი ვენესუელაში. დედაქალაქია ბარინასი. 1954 წელს შტატში დაიბადა ქვეყნის ამჟამინდელი პრეზიდენტი უგო ჩავესი. შტატის გუბერნატორი ამჟამად მისი ძმა — ადან ჩავესია.

ბარინასის შტატის ფართობი 35 200 კმ²-ს შეადგენს, მოსახლეობა კი 2007 წლის მონაცემებით 756 600 ადამიანს.

მდებარეობს ქვეყნის სამხრეთ-დასავლეთ ნაწილში. ტერიტორიის უდიდესი ნაწილი ვაკეებს უჭირავს, დარჩენილი ნაწილი კი ანდების მთებს. მისი ფართობი ქვეყნის მთლიანი ფართობის 3,84%-ს შეადგენს.

შტატის სახელი მომდინარეობს ადგილობრივი ტომისგან, რომელიც ვენესუელის ანდებში სახლობს.

## მუნიციპალიტეტები
ბარინასის შტატი მოიცავს 12  მუნიციპალიტეტს, ესენია:

## იხილეთ აგრეთვე 
*ვენესუელის შტატები

## რესურსები ინტერნეტში 
*შტატის ოფიციალური საიტი 

კატეგორია:ვენესუელის შტატები
კატეგორია:ბარინასის შტატი
ჩემს მეხსიერებაში

***ჩემს მეხსიერებაში*** () — გერმანელ რეჟისორ როლანდ რიხტერის ფსიქოლოგიური თრილერი. ფილმი გადაღებულია მაიკლ კუნის პიესის *სიკვდილის წერტილი*-ს მიხედვით.

საიმონი იღვიძებს საავადმყოფოში, რომელიც შეცბუნებულია და რომელსაც არ ახსოვს ბოლო ორი წლის მოვლენები.
მალე იგი ექიმებისგან შეიტყობს, რომ მას ამნეზია სჭირს. იგი ცდილობს გაარკვიოს, ის თუ რა მოხდა სინამდვილეში მის საიდუმლოდ მოცულ წარსულში.

ფილმს *ჩემს მეხსიერებაში* ადარებენ დაახლოებით მსგავსი შინაარსის ფილმებს: *მემენტოს*, „პეპლის ეფექტს, *ეგზისტენციას*,
ყველა აღნიშნული ფილმი სიუჟეტის ისტორიით ერთიმეორეს წააგავს. 
ინტერნეტსივრცეში ფილმმა კინოკრიტიკოსების მხრიდან მთლიანობაში დადებითი შეფასება მიიღო.

## რესურსები ინტერნეტში
**ჩემს მეხსიერებაში* at Rotten Tomatoes
* 
* 

## სქოლიო
კატეგორია:2003 წლის ფილმები
ბოლივარის შტატი

[მინი|მარცხნივ|250პქ|შტატის ტერიტორიაზე მდებარეობს მსოფლიოს უმაღლესი ჩანჩქერი [ანხელი]]
[მინი|300პქ|შტატის დედაქალაქი [სიუდად-ბოლივარი]]
**ბოლივარის შტატი** () — შტატი ვენესუელაში, დედაქალაქი — სიუდად-ბოლივარი. მთლიანი ფართობი 238 000 კმ²-ს შეადგენს (ქვეყნის ტერიტორიის 25,96%), მოსახლეობა კი 2010 წლის ივნისის მონაცემებით 1 620 359 ადამიანს.

შტატი მდებარეობს ქვეყნის სამხრეთ ნაწილში. მისი ტერიტორია თითქმის მთლიანად უკავია გვიანის მასივს. ზედაპირი როგორც წესი გორაკ-ბორცვიანია. სიმაღლის მატებასთან ერთად სუსტდება ცხელი ტროპიკული კლიმატი.

## გეოგრაფიული მდებარეობა
ჩრდილოეთით ესაზღვრება მდინარე ორინოკო, რომელზეც გაივლის ბუნებრივი საზღვარი დელტა-ამაკუროს, მონაგასის, ანსოატეგის და გუარიკოს შტატებთან. სამხრეთიდან ესაზღვრება ბრაზილია, სამხრეთ-დასავლეთით — ამასონასის შტატი, აღმოსავლეთით გაიანის ის ნაწილი, რომელსაც ვენესუელა ითხოვს, დასავლეთით კი აპურეს შტატი. სხვა მნიშვნელოვანი მდინარეებია — კარონი, კაურა (ორივე ორინოკოს შენაკადი). კარონზე მდებარეობს გურის დამბა, მეშვიდე უდიდესი წყალსაცავი დედამიწაზე.

ორინოკოს გასწვრივ განვითარებულია მიწათმოქმედება და მეცხოველეობა. შტატის სამხრეთი და სამხრეთ-დასავლეთი მეჩხრადაა დასახლებული და ამ ნაწილში ძირითადად ხშირი ნოტიო ტროპიკული ტყეებია წარმოდგენილი.

აღმოსავლეთი და სამხრეთ-აღმოსავლეთი დედამიწის ერთ-ერთ უძველეს გეოლოგიურ ფორმაციას — გვიანის ზეგანს უჭირავს, რომელიც ცნობილია თავის მაგიდა მთებით (ტეპუი). შტატის ტერიტორიაზე მდებარეობს კანაიმის ეროვნული პარკის უდიდესი ნაწილი, რომელიც იუნესკოს მსოფლიო მემკვიდრეობის ძეგლთა სიაშია შესული. ბი

## მუნიციპალიტეტები
ბოლივარის შტატი შედგება 11 მუნიციპალიტეტისგან, ესენია:

## იხილეთ აგრეთვე 
*ვენესუელის შტატები

## რესურსები ინტერნეტში 
* Datos históricos y geográficos del Estado Bolívar 
* შტატის ოფიციალური საიტი 

კატეგორია:ვენესუელის შტატები
კატეგორია:ბოლივარის შტატი
კარაბობოს შტატი

**კარაბობო** () — შტატი ვენესუელაში, მდებარეობს ქვეყნის ჩრდილოეთ ნაწილში, კარაკასიდან დაახლოებით 2 საათის სავალ ნაწილზე. დედაქალაქია ვალენსია, რომელიც ამავე დროს ვენესუელის მთავარი სამრეწველო ცენტრია. შტატის ფართობი 4 650 კმ²-ია, ხოლო მოსახლეობა 2 227 000 ადამიანი (2007).

1821 წლის 24 ივნისს შტატის ტერიტორიაზე გაიმართა კარაბობოს ბრძოლა. ეს ბრძოლა გადამწყვეტი იყო ესპანეთთან ბრძოლაში ვენესუელის დამოუკიდებლობისათვის და მას სიმონ ბოლივარი ხელმძღვანელობდა.

## გეოგრაფია
რეგიონის დაახლოებით 75% მთებითაა დაფარული, რომლებიც ვენესუელის სანაპირო ზოლის მთის მასივს მიეკუთვნება. უმაღლესი მწვერვალები შტატის ჩრდილოეთ და დასავლეთ ნაწილებში, ასევე ვალენსიის ტბის სამხრეთით მდებარეობს. მათ შორის უმაღლესია მწვერვალი კაბოლონგო (1990 მ).

ვალენსიის ტბის ირგვლივ გადაჭიმულია ცენტრალური დაბლობის ვაკე და მთისწინები სამხრეთით, სადაც ვენესუელის ლიანოსი იწყება.

## ისტორია
როდესაც თანამედროვე ვენესუელის ტერიტორიაზე პირველი ევროპელები გამოჩნდნენ, ერთ-ერთი უმნიშვნელოვანესი კულტურული ცენტრები ვალენსიის ტბის მიდამოებში მდებარეობდა. ადგილობრივი ინდიელები ძირითადად ნადირობას და შემგროვებლობას, ასევე მეთევზეობას და ფერმერულ მეურნეობას მისდევდნენ. შემორჩენილია ამ პერიოდის მრავალი პეტროგლიფი და კერამიკის ნიმუში.

ვალენსიის რეგიონში აღმოჩენილია ადამიანთა ცხოვრების კვალი, რომელიც ძვ. წ. მეოთხე ათასწლეულს მიეკუთვნება. ასევე აღმოჩენილია სხვა უფრო ადრეული დასახლებები.

ვალენსიის მიდამოებში მნიშვნელოვანი დასახლებები არსებობდა ახ. წ. 200-1000 წლებში.

პირველი ათასწლეულის დასასრულს, ორინოკოს რეგიონიდან ახალი მოსახლეობა მოვიდა, სავარაუდიდ მდინარე ელ-პაოს გამოვლით.

## მუნიციპალიტეტები
კარაბობოს შტატი მოიცავს 14 მუნიციპალიტეტს, ესენია:

## იხილეთ აგრეთვე 
*ვენესუელის შტატები

## რესურსები ინტერნეტში 
*შტატის ოფიციალური საიტი

## სქოლიო
კატეგორია:ვენესუელის შტატები
კატეგორია:კარაბობოს შტატი
ელ-ლიმონი (ვენესუელა)

**ელ-ლიმონი** () — ქალაქი ჩრდილოეთ ვენესუელაში, არაგუის შტატის შემადგენლობაში. 
მდებარეობს ვალენსიის ტბის ჩრდილო-აღმოსავლეთ სანაპიროსთან, მდინარე ელ-ლიმონის ნაპირებზე, ზღვის დონიდან 436 მ სიმაღლეზე. 2006 წლის აღწერის მონაცემებით ქალაქის მოსახლეობა შეადგენს 106.206 კაცს. 
ფართობი 52,12 კმ². 

მისგან ჩრდილოეთით 7 კილომეტრზე მდებარეობს ქალაქი მარაკაი. ჰაერის ტემპერატურა მაღალ ადგილებში იცვლება 16,8°C-იდან 28°С-მდე. 
ჰაერის საშუალო ტემპერატურა უდრის 24°С-ს. მხარე, რომელშიც ელ-ლიმონი მდებარეობს წარსულში წარმოადგენდა შაქრის ლერწმის პლანტაციების ადგილს.

## იხილეთ აგრეთვე
*ვენესუელის ქალაქების სია

## სქოლიო
კატეგორია:ვენესუელის ქალაქები
არაიის ნახევარკუნძული

მინი|250პქ|ნახევარკუნძულის უმაღლესი წერტილი
**არაია** () — ნახევარკუნძული ვენესუელაში, შეჭრილია კარიბის ზღვაში, აღმოსავლეთის მიმართულებით. მდებარეობს სუკრეს შტატში. მის უკიდურეს დასავლეთ ნაწილში მდებარეობს ქალაქი არაია. 1959 წელს ნახევარკუნძულზე გადაიღეს დოკუმენტური ფილმი არაია.

## რესურსები ინტერნეტში
*ნახევარკუნძულის ფოტოები.

კატეგორია:ვენესუელის ნახევარკუნძულები
ბოლივარის მუნიციპალიტეტი (არაგუა)

**ბოლივარის მუნიციპალიტეტი** () — მუნიციპალიტეტი ვენესუელაში, არაგუის შტატში. წარმოადგენს არაგუის შტატის 18 მუნიციპალიტეტიდან ერთ-ერთს. ფართობი 58 კმ². 2007 წლის მოსახლეობის აღწერის მიხედვით ასევედოს მუნიციპალიტეტში ცხოვრობდა 42 295 ათასი ადამიანი. მოსახლეობის სიმჭიდროვე შეადგენს 729.2 ადამიანს 1 კვადრატულ კილომეტრზე. მთავარი ქალაქია სან-მატეო.

## იხილეთ აგრეთვე
* ვენესუელის მუნიციპალიტეტები
* არაგუის შტატი

კატეგორია:არაგუის შტატის მუნიციპალიტეტები
საპინდუსისებრნი

**საპინდუსისებრნი** (Sapindaceae) — ორლებნიან მცენარეთა ოჯახი. ხეები, ბუჩქები ან მერქნიანი (იშვიათად ბალახოვანი) ლიანები. მათი მარტივი ან ფრთისებრი ფოთლები განლაგებულია მორიგეობით. პატარა ორსქესიანი ან იშვიათად ერთსქესიანი სურნელოვანი ყვავილები შეკრებილია კენწრულ ან უბის ციმოზურ ყვავილედებად. 

ოჯახი აერთიანებს 140 გვარის 1600-მდე სახეობას. გავრცელებულია აზიისა და ამერიკის ტროპიკებსა და სუბტროპიკებში.  ყირიმსა და კავკასიაში (მათ შორის საქართველოშიც) კულტივირებულია მხოლოდ ერთი გვარი — კელრეუტერია. 

მისი სახეობები დეკორატიულია. ზოგიერთი საპინდუსისებრთა ქერქი, ფოთლები და ნაყოფი შეიცავს რძეწვენს, საპონინს (საპნის ხე და სხვა), ზოგის ნაყოფი და თესლი იჭმება. ზოგი ძვირფას მერქანს იძლევა.
## ლიტერატურა
კატეგორია:ორლებნიანნი
პედრო-კამეხოს მუნიციპალიტეტი

**პედრო-კამეხო** — მუნიციპალიტეტი ვენესუელაში, აპურეს შტატში. მუნიციპალიტეტს ჩრდილოეთიდან ესაზღვრება ბირუაკის მუნიციპალიტეტი, ჩრდილო-დასავლეთიდან — რომულო-გალიეგოსის მუნიციპალიტეტი, დასავლეთიდან — აჩაგუასის მუნიციპალიტეტი, სამხრეთიდან — კოლომბია, ხოლო აღმოსავლეთიდან — ბოლივარის შტატი.

პედრო-კამეხოს მუნიციპალიტეტის მოსახლეობა, 2007 წლის მონაცემებით, შეადგენს 31 187 ადამიანს. ხოლო ფართობი — 20 519 კმ².

## იხილეთ აგრეთვე
*აპურეს შტატი
*ვენესუელის მუნიციპალიტეტები

## სქოლიო
კატეგორია:აპურეს შტატის მუნიციპალიტეტები
ფრანსისკო-ლინარეს-ალკანტარას მუნიციპალიტეტი

**ფრანსისკო-ლინარეს-ალკანტარა** () — მუნიციპალიტეტი ვენესუელაში, არაგუის შტატში. წარმოადგენს არაგუის შტატის 18 მუნიციპალიტეტიდან ერთ-ერთს. ფართობი 24 კმ². ვენესუელის ეროვნული სტატისტიკის ინსტიტუტის 2007 წლის მოსახლეობის აღწერის მიხედვით ფრანსისკო-ლინარეს-ალკანტარას მუნიციპალიტეტში ცხოვრობდა 135,873 ათასი ადამიანი. მთავარი ქალაქია სანტა-რიტა.

არაგუის შტატის მთელი მოსახლეობის 8.2% მოდის ფრანსისკო-ლინარეს-ალკანტარას მუნიციპალიტეტზე. მოსახლეობის სიმჭიდროვე შეადგენს 5,661.38 ადამიანს 1 კვადრატულ კილომეტრზე.

## იხილეთ აგრეთვე
* ვენესუელის მუნიციპალიტეტები
* არაგუის შტატი

კატეგორია:არაგუის შტატის მუნიციპალიტეტები
ორინოკოს დელტა

მინი|250პქ|აერო-ფოტო
მინი|250პქ
**ორინოკოს დელტა** — მდინარე ორინოკოს ვრცელი დელტა, მდებარეობს აღმოსავლეთ ვენესუელაში. 

დელტა მარაოს ფორმისაა, აყალიბებს მდინარე ორინოკო, სადაც ის იყოფა მრავალ ნაკადად (უწოდებენ კანიოს, caño), რომლებიც დელტაში მიიკლაკნებიან და ზღვას ერთვიან. მთავარ განშტოებას რიო-გრანდეს უწოდებენ, რომელიც ზღვას დელტის სამხრეთ-აღმოსავლეთ ნაწილში ერთვის. მეორე მთავარი განშტოებაა კანიო-მანამო, რომელიც დელტის დასავლეთ კიდეს გასწვრივ, ჩრდილოეთით მიემართება. 

დელტა მოიცავს მუდმივი ვეთლენდების ფართო არეალებს, ისევე როგორც სეზონურად დატბორვადი მტკნარი წყლის ჭაობის ტყეებს. დელტის სამდინარო ნაპირები მანგროს ტყეებითაა დაფარული. ყოველდღიური მოქცევები კანიოების ზედა დინებამდე აღწევს.

ორინოკოს დელტა ხასიათდება არაცენტრულობით, ლაგუნების ნაკლებობით და ოკეანურობით. ნაწილობრივ წააგავს მდინარე ნიგერის დელტას. იყოფა ორ სექციად: სისტემის მთავარი, ჩრდილოეთი ნაწილი მდებარეობს კანიო-მანამოსა და კანიო-არაგუაოს მარცხენა ნაპირს შორის, სადაც გაშენებულია სოფლები და შტატის დედაქალაქი ტუკუპიტა; მეორე ნაწილი მდებარეობს კანიო-არაგუაოს მარჯვენა ნაპირსა და რიო-გრანდეს შორის. 

ორინოკოს დელტა ერთ-ერთია ვენესუელის ცხრა გეოგრაფიულ რეგიონს შორის. მთლიანად იკავებს დელტა-ამაკუროს შტატის ტერიტორიას, რამდენიმე კილომეტრი ასევე ვრცელდება მონაგასის შტატში და მოიცავს ორინოკოს შესართავს მთლიანად. 

რეგიონში სახლობს ვარაოს ხალხი.

## რესურსები ინტერნეტში
* Geo-Environmental Characterization of the Delta del Orinoco (University of Texas) 
* Orinoco wetlands (WWF)
* Orinoco Delta swamp forests (WWF)
* Guianian mangroves (WWF)

კატეგორია:ვენესუელის გეოგრაფია
კატეგორია:ვენესუელის მდინარეები
პაესის მუნიციპალიტეტი (აპურე)

**პაესი** — მუნიციპალიტეტი ვენესუელაში, აპურეს შტატში. მუნიციპალიტეტს ჩრდილოეთიდან ესაზღვრება ბარინასის შტატი, ჩრდილო-დასავლეთიდან — ტაჩირის შტატი, დასავლეთიდან და სამხრეთიდან — კოლომბია, ხოლო აღმოსავლეთიდან — მუნიოსის და რომულო-გალიეგოსის მუნიციპალიტეტები.

პაესის მუნიციპალიტეტის მოსახლეობა, 2007 წლის მონაცემებით, შეადგენს 111 059 ადამიანს. ხოლო ფართობი — 12 820 კმ².

## იხილეთ აგრეთვე
*აპურეს შტატი
*ვენესუელის მუნიციპალიტეტები

## სქოლიო
კატეგორია:აპურეს შტატის მუნიციპალიტეტები
პარიის ნახევარკუნძული

მინი|250პქ|ნახევარკუნძულის თანამგზავრული ფოტო
**პარიის ნახევარკუნძული** () — ვრცელი ნახევარკუნძული ვენესუელაში, სუკრეს შტატში. იგი ერთმანეთისგან ყოფს კარიბის ზღვასა და პარიის ყურეს. მოიცავს პარიის ნახევარკუნძულის ეროვნულ პარკს, რომელიც 1978 წლის 12 დეკემბერს შეიქმნა და 37 500 ჰექტარს იკავებს. ნახევარკუნძულის სამხრეთ-დასავლეთში ასევე მდებარეობს მეორე ეროვნული პარკი — ტურუეპანო. ადმინისტრაციულად, ნახევარკუნძული არისმენდის, მარინიოსა და ვალდესის მუნიციპალიტეტებს მიეკუთვნება. 

უმაღლესი მწვერვალია სერო-ელ-უმო (1374 მ). გამოირჩევა კარიბის ზღვისთვის დამახასიათებელი ტიპური პლაჟბით. სამხრეთით ვრცელდება ჭაობიანი სავანა. საშუალო წლიური ტემპერატურა 16-25 °C-ს შეადგენს.

## რესურსები ინტერნეტში
*პარიის ნახევარკუნძული — ენციკლოპედია ბრიტანიკა

კატეგორია:ვენესუელის ნახევარკუნძულები
სარმატები

მინი|სარმატების სავარაუდო რეგიონი, ქრისტე შობამდე I საუკუნეში
**სარმატები** (ძვ. ბერძ. Σαρμάται, ლათ. Sarmatae) — ირანულენოვანი მომთაბარე-მესაქონლე ტომების (ძვ. წ. IV — ახ. წ. IV სს.) საერთო დასახელება. სახლობდნენ სტეპეპში სამხრეთ ურალისა და დასავლეთ ყაზახეთიდან დუნაიმდე. ანტიკური ხანის ავტორები გამოყოფდნენ სარმატთა სხვადასხვა ჯგუფებს, თავიანთი სახელწოდებებით — ალანები, აორსები,  იაზიგები,  როქსოლანები, სირაკები,რომლებიც სხვადასხვა დროს ლიდერობდნენ მომთაბარე სამყაროში.

## იხილეთ აგრეთვე 
*სკვითები
*ხეთები
*ირანელი ხალხები
*სინდები
*ამორძალები

## ლიტერატურა 
* Sarmatian, Encyclopædia Britannica

კატეგორია: მსოფლიოს ხალხები
კატეგორია:ეთნიკური ჯგუფები
ვენესუელის კინემატოგრაფია

ვენესუელის კინოს საფუძველი ჩაეყარა XIX საუკუნის ბოლოს. ეროვნული კინოწარმოება ვენესუელაში გაჩნდა XX საუკუნის 30-იანი წლების დასაწყისში. უმთავრესად უშვებდნენ დოკუმენტურსა და ქრონიკულ ფილმებს. მეორე მსოფლიო ომის დროს კინოგაქირავების 80-90% ამერიკული ფილმები შეადგენდა. 1948-1954 წწ. კარაკასში მუშაობდა კინოსტუდია „ბოლივარ ფილმი“, რომელსაც დიდი მნიშვნელობა ჰქონდა ეროვნული კინემატოგრაფიის ჩამოყალიბებაში.

ზოგი ფილმის სიუჟეტი დაკავშირებულია მარკოს პერეს ხიმენესის (ქვეყნის პრეზიდენტი 1952-1958 წწ.) რეჟიმის წინააღმდეგ ბრძოლასთან და XIX საუკუნის ეროვნული გმირის სიმონ ბოლივარის ცხოვრების ამბებთან. საერთაშორისო აღიარება მოიპოვა დოკუმენტურმა ფილმმა „არაია“ (1959, რეჟისორი მარგო ბენასერაფი). ფილმი წარდგენილი იყო 1959 წლის კანის კინოფესტივალზე.

1977 წელს გამოვიდა ცნობილი ფილმი „თევზი, რომელიც ეწევა“. 1985 წელს გამოვიდა ფილმი „ორიანა“, რომელსაც 1985 წლის კანის კინოფესტივალზე გამარჯვება ხვდა წილად.

2005 წელს გამოვიდა ფილმი „ღამის ექსპრესი“ (რეჟისორი ჯონათან იაკუბოვიჩი), რომლის პრემიერა გაიმართა აშშ-ში. 2006 წელს გაიხსნა კინოსტუდია „*Villa del Cine*“. წელიწადში უშვებენ 10-იდან 15-მდე სრულმეტრაჟიან კინოფილმს.

გასულ საუკუნეში ფილმების უმეტესობა გასართობი, კომერციული ხასიათისა იყო. უმთავრესად იღებენ ტელესერიელებს, ქრონიკებსა და კინოფილმებს. იღებენ ასევე სარეკლამო ფილმებსაც.

კინოს ცნობილი წარმომადგენლები არიან: ს. ენრიკესი, უ. პეტერსენი, მ. ლარა, რ. ჩალბაუდი, ა. როხასი, ე. ფერნანი, ე. მონტეხო. ტელენოველების ვარსკვლავები არიან: გაბრიელა სპანიკი, გაბი ესპინო, ჯული გილბერტი, ხუან ალფონსო ბაბტისტა, ხუან პაბლო რაბა და სხვ.

## იხილეთ აგრეთვე
* ბოლივარ ფილმი

## სქოლიო
კატეგორია:ვენესუელის კინემატოგრაფია
პარაგუანის ნახევარკუნძული

მინი|250პქ|ნახევარკუნძლის თანამგზავრული ფოტო
მინი|250პქ
**პარაგუანის ნახევარკუნძული** () — ნახევარკუნძული ვენესუელაში, მდებარეობს ფალკონის შტატის ჩრდილოეთ ნაწილში, შეჭრილია კარიბის ზღვაში. ფართობი შეადგენს 3 405 კმ²-ს. მისგან 27 კმ-ით ჩრდილოეთით მდებარეობს კუნძული არუბა, ოდნავ მოშორებით კი ბონერი და კურასაო. შტატის დარჩენილ ნაწილთან ნახევარკუნძული შეერთებულია მედანოსის ბუნებრივი ყელით. პარაგუანის მთავარი ქალაქია პუნტო-ფიხო, სადაც განლაგებულია ორი ნავთობგადამამუშავებელი ქარხანა. 

იმის გამო, რომ ნახევარკუნძული თითქმის მთლიანად წყლითაა შემოსაზღვრული, ხშირად მას კუნძულად მოიხსენიებენ და ქარქვეშა ანტილების შემადგენელ ნაწილად მიიჩნევენ. 

ნახევარკუნძული ერთ-ერთი ვენესუელის ერთ-ერთი ყველაზე მშრალი რეგიონია, 340,2 მმ საშუალო წლიური ნალექებით, რაც მაქსიმუმს ნოემბერში აღწევს (83,5 მმ). საშუალო ტემპერატურა 28 - 34 °C- შორის მერყეობს.

## რესურსები ინტერნეტში
* პარაგუანის ნახევარკუნძულის ფოტოები.
* გეოლოგიური მიმოხილვა

კატეგორია:ვენესუელის ნახევარკუნძულები
საპირო

**საპირო** —  ძველ საქართველოში საგანგებო ქონებრივი საზღაური, რომელსაც მესისხლეთა დაზავებისას დამნაშავე შერიგების პირობების განსამტკიცებლად „სისხლის“  გადახდამდე აძლევდა დაზარალებულს.  საპირო გვხვდება ბაგრატ კურაპალატის სამართლსა (მმ. 112, 159-60) და ე. წ. „სასიხლო სიგელებში“ (მათ უმრავლესობაში ტერმინ „საპიროს“ ნაცვლად იხმარება მისი სინონიმი „საზაო“).  იგი მესისხლეთა „შესამყრელოდ“ მიიჩნეოდა და, ისევე როგორც სანახშირო არ შედიოდა „სისხლის“ ანგარიშში —  მისი წინაგასაძღუანებელი  საზღაური იყო. საპიროს ოდენობა დანაშაულის სიმძიმისა და დაზარალებულის სოციალური-წოდებრივი მდგომარეობის მიხედვით განისაზღვრებოდა.
## ლიტერატურა
**დოლიძე ი.,* ძველი ქართულ სამართალი, თბ., 1953,
*ქართული სამართლის ძეგლები, ი. დოლიძის გამოც., ტ. 1, თბ., 1963;

კატეგორია:ძველი ქართული სამართალი
ფინა ტორესი

**ფინა ტორესი** ( დ. 9 ოქტომბერი, 1951) — ვენესუელელი კინორეჟისორი.

## ბიოგრაფია
ფინა ტორესი დაიბადა ქალაქ კარაკასში. ვენესუელაში შეისწავლა ფოტოგრაფია, დიზაინი და ჟურნალისტიკა. შემდეგ საცხოვრებლად პარიზში გადავიდა, სადაც სწავლობდა კინემატოგრაფიის ინსტიტუტში (IDHEC). ინსტიტუტის დამთავრების შემდეგ მუშაობდა რედაქტორად, ოპერატორად და სცენარისტად.

1985 წელს გადაიღო კინოფილმი „ორიანა“, რომელმაც 1985 წლის კანის კინოფესტივალზე ჯილდოები დაიმსახურა. 2000 წელს გადაიღო ფილმი „ქალი ზემოდან“, სადაც მთავარი როლი შეასრულა პენელოპე კრუსმა. სცენარი დაწერა ფილმისთვის „პრადა და გრძნობები“. ფინა ტორესი მექსიკასა და აშშ-ში ცხოვრობს, სადაც ფილმებზე მუშაობას განაგრძობს. ამჟამად ცხოვრობს ლოს-ანჯელესში.

## რესურსები ინტერნეტში
*
* Interview for the Newspaper El Universal 

კატეგორია:ვენესუელელი კინორეჟისორები
კატეგორია:დაბადებული 1951
კატეგორია:დაბადებული 9 ოქტომბერი
კატეგორია:ცოცხალი ადამიანები
ლიბერტადორის მუნიციპალიტეტი (არაგუა)

**ლიბერტადორი** () — მუნიციპალიტეტი ვენესუელაში, არაგუის შტატში. წარმოადგენს არაგუის შტატის 18 მუნიციპალიტეტიდან ერთ-ერთს. ფართობი 52 კმ². ვენესუელის ეროვნული სტატისტიკის ინსტიტუტის 2007 წლის მოსახლეობის აღწერის მიხედვით ლიბერტადორის მუნიციპალიტეტში ცხოვრობდა 87,520 ათასი ადამიანი. მთავარი ქალაქია პალო-ნეგრო.  

არაგუის შტატის მთელი მოსახლეობის 5.3% მოდის ლიბერტადორის მუნიციპალიტეტზე. მოსახლეობის სიმჭიდროვე შეადგენს 1,683.08 ადამიანს 1 კვადრატულ კილომეტრზე.

## იხილეთ აგრეთვე
* ვენესუელის მუნიციპალიტეტები
* არაგუის შტატი

კატეგორია:არაგუის შტატის მუნიციპალიტეტები
ნუსრატ ბჰუტო

**ნუსრატ ბჰუტო** (, 23 მარტი, 1929 – 23 ოქტომბერი, 2011) — პაკისტანელი პოლიტიკოსი, პაკისტანის პირველი ლედი, ქვეყნის ექს-მეთაურის, ზულფიკარ ალი ბჰუტოს ქვრივი. პაკისტანის სახალხო პარტიის მეორე თავმჯდომარე 1979-1983 წწ. პაკისტანის პრემიერ-მინისტრის, ბენაზირ ბჰუტოს დედა..

გარდაიცვალა 2011 წლის 23 ოქტომბერს არაბთა გაერთიანებული საამიროების დედაქალაქ დუბაიში.

## რესურსები ინტერნეტში
* Begum Nusrat Bhutto 

## სქოლიო
კატეგორია:დაბადებული 1929
კატეგორია:გარდაცვლილი 2011
Rocksmith

***Rocksmith*** — მუსიკალური თამაში, რომელიც შექმნა Ubisoft San Francisco-მა და გამოსცა კომპანია Ubisoft-მა, 2011 წლის 18 ოქტომბერს, ჩრდილოეთ ამერიკაში, Xbox 360-სა და PlayStation 3-ის პლატფორმებისთვის. ავსტრალიასა და   ევროპაში *Rocksmith* გამოვიდა 2012 წლის სექტემბრის თვეში, ხოლო იაპონიაში 2012 წლის ოქტომბერს. Windows-ის ვერსია გამოსცეს 2012 წლის 16 ოქტომბერს. თამაში ჰგავს Guitar Hero-ს მაგრამ განსხვავდება იმით, რომ აქ დაკვრა შეიძლება ნამდვილი გიტარით.

*Rocksmith*-მა მიიღო დადებითი შეფასებები ვიდეო თამაშების მიმოხილველებისგან. საერთო განხილვის საიტ Metacritic-ზე თამაშის PS3-ის ვერსია ფლობს 80/100, PC ვერსია — 78/100, ხოლო X360-ის ვერსია — 77/100.

## რესურსები ინტერნეტში
*ოფიციალური საიტი
*ოფიციალური YouTube-ის გვერდი

## სქოლიო 
კატეგორია:2011 წლის ვიდეო თამაშები
კატეგორია:Gamebryo ძრავის თამაშები
კატეგორია:მუსიკალური ვიდეო თამაშები
კატეგორია:PlayStation 3-ის თამაშები
კატეგორია:Ubisoft-ის თამაშები
კატეგორია:ვიდეო თამაშები შემუშავებული ამერიკის შეერთებულ შტატებში
კატეგორია:Windows-ის თამაშები
კატეგორია:Xbox 360-ის თამაშები
რანდი

**რანდი** (ან **რენდი**) — ფულის ერთეული სამხრეთ აფრიკის რესპუბლიკაში.
* გრაფიკული სიმბოლო **«R»**
* რანდი შედგება 100 ცენტისგან.
* ISO 4217 კოდი — ZAR

რანდი ასევე ფულის ერთეულია შემდეგ სახელმწიფოებში:
* 1993 წლამდე
*
*

## ისტორია 
240px|thumb|ძველი ბანკნოტები და მონეტები.
რანდი მიმოქცევაში შევიდა 1961 წელს სამხრეთ აფრიკის რესპუბლიკის ჩამოყალიბებასთან ერთად. მან შეცვალა სამხრეთ აფრიკული ფუნტი.

## მონეტები 
250პქ
1961 წელს გამოშვებული იქნა მონეტები ნომინალით ½, 1, 2½, 5, 10, 20 და 50 ცენტი. 1965 წელს 2 ½ ცენტის მონეტა შეიცვალა 2 ცენტის ნომინალის მონეტით. ნახევარ ცენტიანი მონეტა ბოლოს მოჭრილი იქნა 1973 წელს. მონეტა 1 რანდი მიმოქცევაში შევიდა 1977 წელს, 1989 - 1990 წლებში გამოჩნდა 2 და 5 რანდის ნომინალის მონეტები. მონეტები 1 და 2 ცენტი ინფლაციის შედეგად მიმოქცევიდან ამოიღეს 2002 წელს.

2004 წლის აგვისტოში გამოშვებული იქნა ახალი მონეტა ნომინალით 5 რანდი.

## ბანკნოტები 
ბანკნოტების პირველი სერია გამოშვებული იქნა 1961 წელს ნომინალით 1, 2, 10 და 20 რანდი. რანდი დიზაინით და ფერით ჰგავდა მის წინამორბედს სამხრეთ აფრიკულ ფუნტს, რადგან გაადვილებული ყოფილიყო ახალ ვალუტაზე გადასვლა. რანდზე გამოსახული იყო კეიპტაუნის დამაარსებლის იან ვან რიბეეკის პორტრეტი. ისევე როგორც ბოლო სამხრეთ აფრიკული ფუნტის ბანკნოტები, რანდიც იბეჭდებოდა ორი ვარიანტით: ერთ შემთხვევაში წარწერა თავიდან იწყებოდა ინგლისურად, შემდეგ აფრიკაანსით, ხოლო მეორე ვარიანტში პირიქით. ეს პრაქტიკა გაგრძელდა 1966 წლის ბანკნოტების სერიაშიც.

1978 წლის სერია შედგებოდა ბანკნოტებისგან ნომინალით 2, 5 და 10 რანდი. ბანკნოტები 20 და 50 რანდი შემოიღეს მხოლოდ 1984 წელს. ამ სერიამ განიცადა ყველაზე დიდი რაოდენობის ცვლილებები. 2, 10 და 50 რანდზე აფრიკაანსი გახდა პირველი ენა, ამავე დროს ინგლისური რჩებოდა პირველ ენად 5 და 20 რანდზე.

1990 წელს ბანკნოტების დიზაინი შეიცვალა: ავერსზე გაჩნდა აფრიკის «დიდ ხუთეულში» შემავალი ცხოველების გამოსახულება. 1994 წელს მიმოქცევაში შევიდა ბანკნოტები ნომინლით 100 და 200 რანდი.

### 1990-1994 წლის ბანკნოტების სერია
## იხილეთ აგრეთვე 
* მსოფლიოს ვალუტები

## რესურსები ინტერნეტში 
* "სარ"-ის ვალუტა 

კატეგორია:სამხრეთ აფრიკის რესპუბლიკა
კატეგორია:ბრუნვაში არსებული ვალუტები
საპიტიახშო

**საპიტიახშო**, *საპიტიახჩო* — ისტორიული სოფელი ქვემო ქართლში, თრიალეთში, მდინარე ქციის მარჯვენა მხარეზე საპონაურისა და ცხვარეთის ხევების პირდაპირ  სოფელი დააარსა ჯავახეთიდან ოსმალთა მიერ დევნილმა მოსახლეობამ, სახელიც  ჯავახეთში მიტოვებული სოფლის მიხედვით დაერქვა. ჯავახეთის საპიტიახშო მოხსენიებულია „გურჯისტანის ვილაიეთის დიდ დავთარში“ (XVI საუკუნე).

## ლიტერატურა
**ლორთქიფანიძე ი.*, ქვემო ქართლი XVIII საუკუნის პირველ მეოთხედში, ნაწ. 1-2, ტფ., 1935;
**ჯიქია ს.,* გურჯისტანის ვილაიეთის დიდი დავთარი, წგნ. 3, თბ., 1958;

კატეგორია:წალკის მუნიციპალიტეტის ისტორიული სოფლები
ქართლის საპიტიახშო

**ქართლის საპიტიახშო** — იბერიის (ქართლი) სამეფოს დიდმოხელის — ქართლის პიტიახშის  — საგამგეო ერთეული, რომელიც ძველ ქართულ წყაროებში დადასტურებულ გაჩიანის ანუ სამშვილდის საერისთავოს ტერიტორიას მოიცავდა.  ქართლის პიტიახში, ფაქტობრივად, სამშვილდის ერისთავი უნდა ყოფილიყო. ეს ტერიტორია ხშირად სომხეთის სამეფოს პოლიტიკური გავლენის ქვეშ ხვდებოდა, რის გამოც მის გამგებელს სომხურ წყაროებში ხან ქართლის, ხანაც გუგართა პიტიახში ეწოდებოდა (იხ. გუგარები, გოგარენე).  არსებობს მოსაზრება, რომ გუგართა საპიტიახშო  (ქართლის საპიტიახშო) უნდა წარმოქმნილიყო ძვ. წ. I საუკუნეში, ტიგრან II-ის ინიციატივით, როგორც სომეხთა სამეფოს ჩრდილოეთ განაპირა ადმინისტრაციული ერთეული, რომელსაც უნდა დაეცვა სამეფოს ჩრდილოეთი საზღვრები.

III-IV საუკუნეებში ჩრდილოეთისაკენ (ქართლისაკენ) სომხეთის ექსპანსიის შედეგად ფართოვდებოდა გუგართა საპიტიახშოს  ტერიტორიაც. სომხეთის წყაროების მიხედვით, გუგარქი უკვე მოიცავს არა მხოლოდ დებედის ხეობას, არამედ ძველი ქართული  პროვინცია გაჩიანს და მთელ გვიანდელ ზემო ქართლსაც (მესხეთს). IV საუკუნის მეორე ნახევარში გუგარეთი კვლავ ქართლს შეუერთდა და მის მმართველს ამიერიდან ეწოდებოდა ქართლის პიტიახში, რომელიც ფაქტობრივად იგივე სამშვილდის ერისთავი იყო. V საუკუნეში ცნობილი არიან ქართლის პიტიახშები არშუშა და ვარსქენი, ხოლო VI საუკუნეში — არშუშა პიტიახში. ფეოდალური ურთიერთობის განვითარების შედეგად თანდათან მოისპო ქართლის სამეფოს ძველი ადმინისტრაციული  ერთეული, მათ შორის ქართლის  სამეფოც. გადაგვარდა პიტიახშის ინსტიტუტიც. VIII საუკუნის 70-იან წლებში სამშვილდის მფლობელნი, ქართლის პიტიახშთა ჩამომავალნი, ფეოდალური ქართლის ჩვეულებრივი მთავრები არიან.

## ქართლის პიტიახიშები 
## ლიტერატურა
**ბერძენიშვილი დ.,* ნარკვევები საქართველოს ისტორიული გეოგრაფიიდან, თბ., 1979;
**მუსხელიშვილი დ.,* საქართველოს ისტორიული გეოგრაფიის ძირითადი საკიტხები, ნაწ. 1, თბ., 1977;
**მისივე,* Из исторической географии Грузии, Тб., 1982;
**Marquart J.,* Erānshahr nach der Geographie dea Ps. Moses Xorenaeiçi, B. 1901;

კატეგორია:იბერიის სამეფო
მარგო ბენასერაფი

**მარგო ბენასერაფი** ( დ. 14 აგვისტო, 1926, კარაკასი, ვენესუელა) — ვენესუელელი რეჟისორი.

## ბიოგრაფია 
მარგო ბენასერაფი დაიბადა ვენესუელის დედაქალაქ კარაკასში. გადაღებული აქვს ორი ცნობილი კინოფილმი: „რევერონი“ და „არაია“. პირველი ფილმი ეხება ვენესუელელი მხატვრის არმანდო რევერონის ცხოვრებას. მეორე ფილმი დოკუმენტური ხასიათისაა, რომელშიც გაშუქებულია ვენესუელაში მცხოვრები საზოგადოების სოციალური მდგომარეობა. ამ უკანასკნელმა საერთაშორისო აღიარება მოიპოვა. მარგო ბენასერაფი არის ვენესუელის კინემატოგრაფიის მნიშვნელოვანი წარმომადგენელი. 1966 წელს მან დააფუძნა ფილმების ეროვნული არქივი, რომელსაც სამი წელი ხელმძღვანელობდა. მისი ფილმი „არაია“ შეყვანილი იყო კანის კინოფესტივალზე 1959 წელს. მარგო ბენასერაფს მინიჭებული აქვს ფილმების ეროვნული პრემია (1995), ანდრეს ბელოს ორდენი (ორჯერ), ლიბერტადორის ორდენი, სიმონ ბოლივარის ორდენი და სხვა.

## რესურსები ინტერნეტში 
*
*ინტერვიუ მარგო ბენასერაფთან

კატეგორია:ვენესუელელი კინორეჟისორები
კატეგორია:დაბადებული 1926
ახალი დიოკნისი

**ახალი დიოკნისი** — სოფელი საქართველოში, მარნეულის მუნიციპალიტეტში, თამარისის თემში. სოფელი ძირითადად დასახლებულია აჭარის 1989 წლის სტიქიური უბედურების შედეგად გადმოსახლებული მოსახლეობით.

## დემოგრაფია
2014 წლის აღწერის მონაცემებით სოფელში ცხოვრობს 309 ადამიანი.

## სქოლიო
კატეგორია:მარნეულის მუნიციპალიტეტის სოფლები
დენი გრინი

**დენიელ (დენი) ჯ. პატრიკ გრინი** (; 9 ნოემბერი, 1933 − 6 ოქტომბერი, 1977) — ირლანდიური წარმოშობის ამერიკელი განგსტერი. კლივლენდის კრიმინალური ოჯახის წევრი.

2011 წელს რეჟისორმა ჯონათან ჰენსლიმ გადაიღო კრიმინალური დრამა „ირლანდიელი“, რომელიც დენი გრინის შესახებაა.

## რესურსები ინტერნეტში
*დენი გრინი: ყველაზე გავლენიანი განგსტერები, რომელთა შესახებაც არ გსმენიათ
*დენი გრინი  Crime Library-ზე

## სქოლიო 
კატეგორია:დაბადებული 1933
კატეგორია:გარდაცვლილი 1977
Gypsy Heart Tour

**Gypsy Heart Tour** (აგრეთვე ცნობილი როგორც „Corazón Gitano Tour“) იყო  ამერიკელ მომღერალ მაილი საირუსის მესამე ტურნე. ამ ტურნეს ფარგლებში იგი ესტუმრა სამხრეთ ამერიკასა და ავსტრალიას. ტურნე მოეწყო მომღერლის მესამე ალბომის, „Can't Be Tamed“ მხარდასაჭერად. მისი  დასკვნითი კონცერტები ჩატარდა მექსიკაში, პანამაში, კოსტა-რიკასა და ფილიპინებში.

ტურნე დაიწყო 2011 წლის 29 აპრილს, ეკვადორში და დამთავრდა 2 ივლისს. მაილისთვის ეს ტურნე იყო პირველი, რომლითაც ის ესტუმრა აღნიშნულ ქვეყნებს. Pollstar-ის გამოკითხვაში წლის 50 ყველაზე შემოსავლიანი ტურნეს შესახებ, ამ ტურნემ #22 ადგილი დაიკავა, 25 მილიონიანი შემოსავლით.

## სქოლიო 
კატეგორია:2011 წლის საკონცერტო ტურნეები
კატეგორია:მაილი საირუსის ტურნეები
კოხედესის შტატი

**კოხედესი** () — შტატი ვენესუელაში. დედაქალაქია სან-კარლოსი. მდებარეობს ცენტრალურ-დასავლეთ რეგიონში. მისი სახელი მომდინარებობს მდინარისგან, რაც ადგილობრივთა ენაზე ნიშნავს „სადაც ყველაფერი ხდება“. შტატის მთლიანი ფართობია 14 800 კმ². 2007 წლის მონაცემებით მოსახლეობა 300 300 ადამიანს შეადგენს. 

ეკონომიკური აქტივობის ძირითად დარგებს მიწათმოქმედება და მეცხოველეობა წარმოადგენს. მთავარი კულტურებია სიმინდი, იამი, სორგო, ბარდა, კასავა და მანგო. მეცხოველეობაში ლიდერობს მსხვილფეხა რქოსანი საქონელი და მეღორეობა. 

შტატის ამჟამინდელ ტერიტორიაზე, გადმოსახლდნენ ორინოკოს რეგიონში მცხოვრები ადგილობრივი ამერიკელები, მათი მთავარი მიზანი კოლონიზაცია და ტაკარიგუის ტბის გარშემო ტერიტორიებთან ვაჭრობის გაბმა იყო. 

1750 წელს ესპანელმა კირილო ბაუტისტამ დააარსა დასახლება სანტა-კლარა-დე-კარამაკატე. არეალის შესახებ ერთ-ერთ პირველ მოხსენებებს 1760 წელს წერს ეპისკოპოსი მარტი.

დამოუკიდებლობის შემდეგ კოხედესი შედიოდა კარაბობოს პროვინციის შემადგენლობაში.  

## მუნიციპალიტეტები 
ადმინისტრაციულად შტატი იყოფა 9 მუნიციპალიტეტად:

## იხილეთ აგრეთვე 
*ვენესუელის შტატები

## რესურსები ინტერნეტში 
* Gobernación del Estado Cojedes 
* Cojedes Virtual
* CojedesWeb 
* CojedesInforma

კატეგორია:ვენესუელის შტატები
კატეგორია:კოხედესის შტატი
The Sims 3 Pets

**The Sims 3: Pets** — მეხუთე დამატება პოპულარული თამაშის The Sims 3 სერიიდან. თამაში გამოვიდა 2011 წლის 20 ოქტომბერს, PC-ის, Mac-ის, PlayStation 3-ის, Xbox 360-ის და Nintendo 3DS-ის პლატფორმებისთვის. იგი გამოუშვა Electronic Arts-მა. დამატების მეშვეობით, მოთამაშეს შეუძლია იყოლიოს კატა, ძაღლი, ცხენი, კუ, ჩიტი, გველი და სხვა არსებები. საერთო არჩევანს ემატება ახალი ქალაქიც. დამატებულია ზოომაღაციაც.

შესაძლებელია ძაღლის ან კატის გაწვრთნა, სასეირნოდ გაყვანა. შესაძლებელია ცხენის გადაადგილების საშუალებად გამოყენება, სისწრაფეში ან ხტომაში გაწვრთნა, შემდეგ კი შეჯიბრებში მონაწილეობა და ფულადი პრიზების მოგება.

## რესურსები ინტერნეტში
* ოფიციალური საიტი
* ოფიციალური გვერდი YouTube-ზე

## სქოლიო
კატეგორია:2011 წლის ვიდეო თამაშები
კატეგორია:The Sims
კატეგორია:Windows-ის თამაშები
კატეგორია:Xbox 360-ის თამაშები
კატეგორია:PlayStation 3-ის თამაშები
კატეგორია:Nintendo 3DS-ის თამაშები
კატეგორია:ცხოვრების სიმულირების თამაშები
კატეგორია:Electronic Arts-ის თამაშები
კატეგორია:Kinect-ის თამაშები
კატეგორია:Mac OS X-ის თამაშები
Pets
ენერჯი ინვესტი

**ენერჯი ინვესტი** — სააქციო საზოგადოება საქართველოში, მსხვილი საინვესტიციო კომპანია. დაფუძნდა 2004 წელს. 2005 წელს ენერჯი ინვესტმა შეიძინა რუსთავის აზოტის საწარმო. ფლობს ასევე აირტურბინულ ელექტროსადგურს, რომელიც ქალაქ გარდაბანში 2006 წელს აშენდა.

## რესურსები ინტერნეტში 
* ენერჯი ინვესტის ოფიციალური საიტი 

კატეგორია:საქართველოს საინვესტიციო კომპანიები
რობერტა ანასტასე

**რობერტა ანასტასე** ( დ. 27 მარტი, 1976) — რუმინელი პოლიტიკოსი და პირველი ქალი რუმინეთის დეპუტატთა პალატის თავმჯდომარის თანამდებობაზე. რუმინეთის დემოკრატიული ლიბერალური პარტიიის წევრი.

2011 წლის ოქტომბერში რობერტა ანასტასე ოფიციალური ვიზიტით იმყოფებოდა საქართველოში.

## რესურსები ინტერნეტში 
*President of the Chamber of Deputies 
*European Parliament profile

## სქოლიო
კატეგორია:რუმინელი პოლიტიკოსები
კატეგორია:დაბადებული 27 მარტი
კატეგორია:დაბადებული 1976
კატეგორია:ცოცხალი ადამიანები
2009 DD45

მინი|190პქ|ლურჯი ხაზი წარმოადგენს ასტეროიდის ტრაექტორიას დედამიწისაკენ
**2009 DD45** — ასტეროიდი აპოლონების კატეგორიიდან. 
ასტეროიდი აღმოაჩინეს დედამიწასთან მოახლოვების დროს, ავსტრალიაში, საიდინგ-სპრინგსის ობსერვატორიაში, 2009 წლის 27 თებერვალს.
მისი დიამეტრი შეფასებულია 15-იდან 23 მ-მდე. ასტეროიდის ზომები შეესაბამება ასტეროიდისა და კომეტის ზომებს.  
2009 DD45 ზომები თანხვდება ჰიპოთეზური სხეულის ზომებს, რომელმაც გამოიწვია ტუნგუსკის 1908 წლის აფეთქება.

BBC News Online მიხედვით, 2009 DD45 მანძილი დედამიწიდან შეადგენდა 72000 კილომეტრს,  2009 DD45 2009 წლის 3 მარტს ასტეროიდმა დედამიწის სიახლოვეს ჩაიარა.

## სქოლიო
*
ტუნისის აღორძინების პარტია

**ტუნისის აღორძინების პარტია** ან ***ნაჰდა***  (: *ხიზბ ალ-ნაჰდა*) - ისლამისტური პარტია ტუნისში. პარტია დაარსდა ირანის ისლამური რევოლუციის შემდეგ, სახელწოდებით „ისლამური ძმობა“.  პარტია თითქმის მთლიანად გაანადგურა ახალმა პრეზიდენტმა ზინ ელ-აბიდინ ბენ ალმა. ლიდერი რაშიდ ალ-ღანუში ქვეყნიდან გაიქცა, პარტიის ოფიციალური მედია-ორგანო დაიხურა, ხოლო მისი რედაქტორი დააპატიმრეს. ტუნისის რევოლუციის შემდეგ პარტია აღდგა და მისი ლიდერიც დაბრუნდა ქვეყანაში. 

პარტიამ საკონსტიტუციო ასამბლეის არჩევნებში დაიკავა პირველი ადგილი და მიიღო 217-დან 90 მანდატი.

## რესურსები ინტერნეტში
*Bruce Maddy-Weitzman, "The Islamic Challenge in North Africa,"  *MERIA: Middle East Review of International Affairs*, Vol. 1, No. 2 (July 1997)
*Article by Emmanuel Sivan
* Official Site of Al Nahda 

კატეგორია:ტუნისის პოლიტიკური პარტიები
კატეგორია:1989 წელს დაარსებული პოლიტიკური პარტიები
კატეგორია:პოლიტიკური პარტიები ანბანის მიხედვით
ანტონიო-დიასის მუნიციპალიტეტი

**ანტონიო-დიასი** — მუნიციპალიტეტი ვენესუელაში, დელტა-ამაკუროს შტატში. წარმოადგენს დელტა-ამაკუროს შტატის 4 მუნიციპალიტეტიდან ერთ-ერთს. დედაქალაქია კურუაპო, ფართობი 22 746 კმ². ვენესუელის ეროვნული სტატისტიკის ინსტიტუტის 2008 წლის მოსახლეობის აღწერის მიხედვით ანტონიო-დიასის მუნიციპალიტეტში ცხოვრობდა 29 000 ადამიანი. მოსახლეობის სიჭიდროვე შეადგენს 1.3 ადამიანს 1 კვადრატულ კილომეტრზე.

## იხილეთ აგრეთვე
* ვენესუელის მუნიციპალიტეტები
* დელტა-ამაკუროს შტატი

კატეგორია:დელტა-ამაკუროს შტატის მუნიციპალიტეტები
ქვედის ტბა

**ქვედის ტბა** — შეგუბებული ტბა საქართველოში, ონის მუნიციპალიტეტში. მდებარეობს მდინარე ქვედრულის ხეობაში, ზღვის დონიდან 1567 მ სიმაღლეზე. ქვედის ტბას ერთვის და შემდეგ გამოედინება მდინარე ჯეჯორის მარჯვენა შენაკადი — ქვედრულა. ზედაპირის ფართობი 0,09 კმ², საშუალო სიღრმე 8,2 მ, მაქსიმალური სიღრმე 14,5 მ. წყლის მოცულობა 710 000 მ³. წყალშემკრები აუზის ფართობი 12 კმ². გამდინარეა. აუზის რელიეფი მაღალმთიანი და საშუალომთიანია. მდინარე ქვედრულის სათავეებში გვხვდება ძველი გამყინვარების კვალი. ტბის ქვაბული გადაჭიმულია დასავლეთიდან აღმოსავლეთისაკენ. სანაპირო ხაზი სუსტად არის შეჭრილ-შემოჭრილი. სამხრეთ სანაპიროსთან არის ორი მცირე ყურე. აღმოსავლეთ ნაწილში ფსკერის გრუნტი ქვიშიანია, ხოლო დასავლეთ ნაწილში ლამიანი. ტბა გაჩნდა 1896 წელს კლდებოძალის მთის ჩამონგრევის შედეგად. ტბაში არის კალმახი.

## სქოლიო
კატეგორია:რაჭა-ლეჩხუმისა და ქვემო სვანეთის მხარის ტბები
კატეგორია:ტბები ანბანის მიხედვით
დელტა-ამაკურო

**დელტა-ამაკუროს შტატი** () — შტატი ვენესუელაში, მდებარეობს ორინოკოს დელტაზე. ჩრდილოეთით ესაზღვრება პარიის ყურე და ატლანტის ოკეანე, სამხრეთით — ბოლივარის შტატი, აღმოსავლეთით — ატლანტის ოკეანე და გაიანა, დასავლეთით — მონაგასის შტატი. დედაქალაქია ტუკუპიტა. 

შტატის მთლიანი ფართობი 40 200 კმ²-ია, მოსახლეობა კი 2007 წლის მონაცემებით 152 700 ადამიანს შეადგენს. 

## ისტორია
ამერიკაში ევროპელთა გამოჩენადე ამ რეგიონში ვარაოს ხალხი ცხოვრობდა. დელტისგან სიშორის წყალობით, ისინი მნიშვნელოვან დამოიკიდებლობას ინარჩუნებდნენ ჯერ ევროპელი, ხოლო შემდეგ კრეოლი კოლონიზატორებისაგან. 

1498 წლის 1 აგვისტოს, დელტის სანაპიროს მოადგა ქრისტეფორე კოლუმბი, რომელიც მესამე ამერიკულ მოგზაურობაში იმყოფებოდა. ის წერდა მაკარეოს შესახებ, ხმაურის, რომელსაც იწვევდა დიდი მდინარის (ორინოკო) ოკეანესთან შერთვა.

1531 წლის ივნისიდან ამ ტერიტორიას იკვლევდა დიეგო დე ორდასი, როდესაც მან რამდენიმე გემით ორინოკოს ზედა დინებაში შეცურა. XVI საუკუნეში რეგიონში იმოგზაურა ანტონიო ბერიომ. მისი შვილი, ფერნანდო დე ბერიო კი ამ არეალში ელდორადოს საძიებელ ექსპედიციებს აწყობდა. 

დელტა ახალი ანდალუსიის ნაწილს წარმოადგენდა. რეგიონში მოგზაურობისას ალექსანდერ ფონ ჰუმბოლდტი წერდა, რომ ერთადერთი ადგილობრივი ხალხი მთელს პროვინციაში, რომელიც ჯერ კიდევ ინარჩუნებდა თავისუფლებას ესპანელებისაგან ვარაო იყო. როგორც ის აღნიშნავდა, ხალხის თქმით ვარაოს რაოდენობა 6 000-7 000 ადამიანს შეადგენდა, თუმცა მისი ვარაუდით რეალური რიცხვი უფრო ნაკლები იყო. 

ვენესუელის დამოუკიდებლობის შემდეგ, რეგიონი გაიანის პროვინციის შემადგენლობაში შევიდა. 

1884 წლის 27 თებერვალს დელტა ფედერალური ტერიტორია გახდა და ის შედგებოდა მანოასა და გუსმან-ბლანკოს რაიონებისგან. ტერიტორია სულ მალე ბოლივარის შტატს მიუერთეს. 1901 წელს კი იგი კვლავ ფედერალური ტერიტორია ხდება. XX საუკუნის 30-იან წლებში რეგიონში მოდის კათოლიკე მისიონერი ბარალი და აარსებს რელიგიურ მისიებსა და სკოლებს. მანვე გამოაქვეყნა ერთ-ერთი პირველი შრომები ვარაოს ენის შესახებ. 1991 წლის 3 აგვისტოს დელტა შტატი ხდება. 

ბოლო დეკადაში, დელტა-ამაკუროს ნავთობის სექტორში სამუშაოს ძებნის მიზნით შეინიშნება მიგრაცია. 

## ეკონომიკა
მთავარი ეკონომიკური აქტივობებია მეთევზეობა, მესაქონლეობა, ნავთობმოპოვება და გადამუშავება. მინერალური რესურსები მოიცავს ნავთობსა და ტორფს. შეინიშნება ტურიზმის მცირე გამოვლინება. 

## მუნიციპალიტეტები
დელტა-ამაკუროს შტატი იყოფა 4 მუნიციპალიტეტად:

## იხილეთ აგრეთვე 
*ვენესუელის შტატები

## რესურსები ინტერნეტში 
* Delta Amacuro: preguntas y respuestas (información general) 
* Estado Delta Amacuro  (gobiernoenlinea).

## სქოლიო
კატეგორია:ვენესუელის შტატები
კატეგორია:დელტა-ამაკურო
ფალკონის შტატი

**ფალკონი** () — შტატი ვენესუელაში. დედაქალაქია კორო. 

## დემოგრაფია და გეოგრაფია
შტატის მთლიანი ფართობი  24 800 კმ²-ია, მოსახლეობა კი 2010 წლის მონაცემებით 950 057 ადამიანს შეადგენს. შტატის დანარჩენ ტერიტორიას მედანოსის ყელის საშუალებით უერთება პარაგუანის ნახევარკუნძული. 

### ეროვნული პარკები 
შტატის ტერიტორიაზე ოთხი ეროვნული პარკი მდებარეობს: მედანოს-დე-კორო, კუევას-დე-ლა-კებრადა-დელ-ტორო, მოროკოი და ხუან-კრისოსტომო-ფალკონი. 

## ისტორია 
არეალი პირველად 1499 წელს ხუან დე ლა კოსამ და ამერიგო ვესპუჩიმ გამოიკვლიეს ალონსო დე ოხედას ექსპედიციისას. შტატს სახელი ეწოდა პრეზიდენტ ხუან კრისოსტომო ფალკონის პატივსაცემად. 

## ინფრასტრუქტურა 
რეგიონი თითქმის მთლიანად სანაპირო დაბლობებსა და ანდების ბორცვებს უჭირავს, ამავე დროს საკმაოდ მშრალია, რაც ზღუდავს მიწათმოქმედებას. იგი ძირითადად მდინარეთა ხეობებსა და მთიან არეალებშია გავრცელებული. მოყავთ სიმინდი, ქოქოსი, ქუნჯუთი, ყავა და შაქრის ლერწამი. 

შტატის დედაქალაქ კოროსა და პარაგუანის ნახევარკუნძულს ინდუსტრიალიზაციის ზრდის მნიშვნელოვანი მაჩვენებლები გააჩნიათ. პარაგუანის ნახევარკუნძულის სამხრეთ-დასავლეთ ნაწილში, ქალაქ პუნტო-ფიხოში მდებარეობს პარაგუანის ნავთობგადამამუშავებელი კომპლექსი. ვენესუელის ნავთობწარმოების დაახლოებით 2/3 ამ არეალშია განთავსებული, რომელსაც ექსოპრტზე ტანკერებით გზავნიან. 

## მუნიციპალიტეტები და მუნიციპალური ცენტრები 
ადმინისტრაციულად შტატი იყოფა 25 მუნიციპალიტეტად:

## იხილეთ აგრეთვე 
*ვენესუელის შტატები

## რესურსები ინტერნეტში 
* Página del gobierno de Falcón. 
* Manifestaciones populares y religiosas del Estado Falcón. 

## სქოლიო
კატეგორია:ვენესუელის შტატები
კატეგორია:ფალკონის შტატი
ანრი-პიტიეს ეროვნული პარკი

**ანრი-პიტიე** — ვენესუელის უძველესი ეროვნული პარკი. შეიქმნა 1937 წელს. ცნობილია ფრინველთა სამყაროს მრავალფეროვნებით. მისი ეკოსისტემა იცვლება ზღვის დონიდან სიმაღლის მიხედვით. 

თავდაპირველად პარკს *რანჩო-გრანდე* ერქვა, მაგრამ შემდეგში, შვეიცარიელი ბიოლოგისა და პარკის შექმნის ხელშემწყობის, ანრი პიტიეს პატივსაცემად მისი სახელი ეწოდა. ანრი-პიტიე ვენესუელაში 1917 წელს ჩავიდა და მოახდინა ქვეყნის 30 000-ზე მეტი მცენარეთა სახეობის კლასიფიკაცია. მან მტკიცედ გადაწყვიტა რამდენიმე წელი მიეძღვნა დღევანდელი პარკის ტერიტორიის ფლორისა და ფაუნის შესწავლისთვის. 

ეროვნული პარკის ფართობი 1078 კმ²-ს შეადგენს და მდებარეობს არაგუის შტატის ჩრდილოეთ ნაწილში. მოიცავს მისი სანაპირო ზოლის უდიდეს ნაწილს და კარაბობოს შტატის მთიან არეალს. ესაზღვრება სან-ესტებანის ეროვნულ პარკს. 

პარკი შედგება ორი გეოგრაფიული სისტემისგან,პირველი მათგანია ფრიალო მთების ზონა, სადაც 500-ზე მეტი სახეობის ფრინველია გავრცელებული, რომელთაგან 22 ენდემურია. პარკში გაედინება 9 მდინარე და გამოირჩევა ფლორის დიდი მრავალფეროვნებით. მეორე სისტემას წარმოადგენს სანაპირო ზონა უბებით, პლაჟებითა და კურორტებით, რომელთაც უზარმაზარი ტურისტული პოტენციალი გააჩნიათ. 

ეკოლოგიური მნიშვნელობის გარდა, დიდია პარკის, როგორც წყლის სერიოზული მარაგის მნიშვნელობა, რომლითაც მარაგდება გარშემო მდებარე ქალაქები. პარკის ტერიტორიაზე მოყავთ ერთ-ერთი საუკეთესო კაკაო მთელ მსოფლიოში.

## იხილეთ აგრეთვე
*ვენესუელის ეროვნული პარკების სია

## რესურსები ინტერნეტში
* Parque Nacional Henri Pittier en ParksWatch.org 
* Parque Nacional Henri Pittier MiPunto.com 
* Parque Henri Pittier en la Red Escolar Nacional 
* Estación Biológica Dr. Alberto Fernández Yepez 
* De la Costa Eco-Lodge Parque Nacional Henri Pittier Venezuela 
* Parque Nacional Henri Pittier en Araira.org
* Actividades en la Cienaga

კატეგორია:ვენესუელის ეროვნული პარკები
კატეგორია:1937 წელს დაარსებული დაცული ტერიტორიები
კატეგორია:არაგუის შტატის გეოგრაფია
კატეგორია:ვენესუელის ტყეები
კატეგორია:არაგუის შტატის ღირსშესანიშნაობები
კატეგორია:1937 წელს დაარსებულები ვენესუელაში
კუევა-დე-ლა-კებრადა-დელ-ტოროს ეროვნული პარკი

**კუევა-დე-ლა-კებრადა-დელ-ტორო** () — ეროვნული პარკი ვენესუელაში. მდებარეობს ფალკონის შტატში, სიერა-დე-ფალკონის მთის მასივში, ლარა-ფალკონის ბორცვების სისტემაში, ქალაქ კოროს სამხრეთით. მოიცავს სამდინარო მღვიმეს, სადაც გაედინება დღესიათვის ცნობილი უდიდესი წყალქვეშა ნაკადი ვენესუელაში. პარკის ფართობი 48 85 კმ²-ია. ეროვნულ პარკად გამოცხადდა 1969 წლის 21 მაისს. 

პარკის ტერიტორიაზე საშუალო წლიური ტემპერატურა 25 ° C — 27 ° C -ს შორის მერყეობს, ნალექიანობა 1100 — 2200 მმ. 

საკმაოდ მდიდარია პარკის ფლორა, რომელიც ძირითადად შედგება გვიმრების, სოკოების, წყალმცენარეების, ბანანისებრების, ავოკადოს, ხავსების, ლეღვის და სხვადასხვა მცენარეებისგან. 
მინი|250პქ|მარცხნივ|მღვიმის ინტერიერი
მრავალგვარია პარკის ფაუნაც, რომელიც ძირითადად ფრინველებით, ძუძუმწოვრებითა და რეპტილიებითაა წარმოდგენილი. 

პარკის ტერიტორიაზე განვითარებულია ტურიზმი.

## იხილეთ აგრეთვე
*ვენესუელის ეროვნული პარკების სია

## რესურსები ინტერნეტში 
*Inparques: Cueva de la Quebrada del Toro

კატეგორია:ვენესუელის ეროვნული პარკები
კატეგორია:ვენესუელის მღვიმეები
კატეგორია:1961 წელს დაარსებული დაცული ტერიტორიები
კატეგორია:ფალკონის შტატის გეოგრაფია
კატეგორია:1961 წელს დაარსებულები ვენესუელაში
კატეგორია:ფალკონის შტატის ღირსშესანიშნაობები
The Sims 3

**The Sims 3** — თამაში-სიმულატორი. წარმოადგენს Sims 2-ის გაგრძელებას, რომელშიც დამატებულია აქსესუარები და ავეჯი. გამოვიდა 2009 წლის 2 ივნისს. არსებობს მისი დამატებები - The Sims 3 World Adventures, The Sims 3 Ambitions, The Sims 3 Late Night, The Sims 3 Generations, The Sims 3 Pets, The Sims 3 Master Suite და The Sims 3 Showtime. წინამორბედთან შედარებით აქვს სხვა სტანდარტული დამატებებიც - ქალაქები, სტუმრობა მეზობლებთან, გასეირნება ქალაქში.

არჩეულ პერსონაჟს შესაძლებელია, დაერქვას სახელი თუ გვარი, შეცვლილი იქნას მისი სახის ნაკვთები და ფერი, მაკიაჟი, ჩაცმულობა. იცვლება მისი ხასიათიც, საყვარელი ფერი, საყვარელი საჭმელი, მუსიკის საყვარელი სტილი. პროფესიის არჩევასთან ამ ფაქტორების პირდაპირი კავშირი აქვთ. სიმს შეუძლია გაცნობა, ქორწინება და განქორწინება. ოჯახში შესაძლებელია 8 პიროვნებამდე დამატება.

თამაშში შესაძლებელია პროფესიების არჩევა, გემოვნების მიხედვით — პოლიტიკა, კულინარია, სილამაზის სალონი, პოლიცია, სამედიცინო სამსახური, სამხედრო სამსახური და ქურდობაც კი. ამ პროფესიების არჩევა მიმდინარეობს გაზეთის, ინტერნეტის ან სამუშაო ადგილზე მისვლის მეშვეობით. დასაშვებია სამუშაო გრაფიკის არჩევა.

Sims 3-ში ასევე მოიპოვება საჭმლის რეცეპტები. ყოველდღიური გართობისთვის არსებობს სხვადასხვა ადგილი — სახლის გარემო, რესტორნები, კაფეები, სტადიონები, კონცერტები, კინოთეატრები, თეატრები, პარკი და სხვა. პერსონაჟის ცხოვრების ხანგრძლივობა ასევე კონტროლირებადია.  შესაძლებელია ღამით სასაფლაოზე სიარული და სულებთან შეხვედრა, აუზში ბანაობა, ზღვასა და ტბებში თევზაობა, ბიბლიოთეკებში გაკვეთილების მომზადება და ბევრი სხვა.

## რესურსები ინტერნეტში
* 

კატეგორია:The Sims
კატეგორია:2009 წლის ვიდეო თამაშები
კატეგორია:Android-ის თამაშები
კატეგორია:კომედიური ვიდეო თამაშები
კატეგორია:Electronic Arts-ის თამაშები
კატეგორია:IOS-ის თამაშები
კატეგორია:ცხოვრების სიმულატორის თამაშები
კატეგორია:ღია სამყაროს ვიდეო თამაშები
კატეგორია:Mac OS X-ის თამაშები
კატეგორია:ვიდეო თამაშების პრიკველები
კატეგორია:ვიდეო თამაშები სქესის არჩევის შესაძლებლობით
კატეგორია:ვიდეო თამაშები დამატებებით
კატეგორია:ვიდეო თამაშები ჩამოტვირთვადი კონტენტებით
კატეგორია:Windows-ის თამაშები
ანაკოს მუნიციპალიტეტი

**ანაკო** (Anaco) — მუნიციპალიტეტი ვენესუელაში, ანსოატეგის შტატში. მუნიციპალიტეტს დასავლეთიდან ესაზღვრება სანტა-ანას მუნიციპალიტეტი, ჩრდილოეთიდან — ლიბერტადის მუნიციპალიტეტი, ჩრდილო-დასავლეთიდან — არაგუის მუნიციპალიტეტი, სამხრეთიდან და აღმოსავლეთიდან — პედრო-მარია-ფრეიტესის მუნიციპალიტეტი.

ანაკოს მუნიციპალიტეტის მოსახლეობა, 2007 წლის მონაცემებით, შეადგენს 124 431 ადამიანს. ხოლო ფართობი — 795 კმ².

## იხილეთ აგრეთვე
*ანაკო
*ანსოატეგის შტატი
*ვენესუელის მუნიციპალიტეტები

## სქოლიო
კატეგორია:ანსოატეგის შტატის მუნიციპალიტეტები
არაგუის მუნიციპალიტეტი

**არაგუა** — მუნიციპალიტეტი ვენესუელაში, ანსოატეგის შტატში. მუნიციპალიტეტს დასავლეთიდან ესაზღვრება სერ-არტურ-მაკგრეგორის მუნიციპალიტეტი, ჩრდილოეთიდან — სიმონ-ბოლივარის მუნიციპალიტეტი, ჩრდილო-დასავლეთიდან — ხუან-მანუელ-კახიგალის მუნიციპალიტეტი, ჩრდილო-აღმოსავლეთიდან — ლიბერტადის მუნიციპალიტეტი (ანსოატეგი), სამხრეთიდან — ფრანსისკო-დე-მირანდას მუნიციპალიტეტი, სამხრეთ-აღმოსავლეთიდან — პედრო-მარია-ფრეიტესის მუნიციპალიტეტი, აღმოსავლეთიდან — სანტა-ანას და ანაკოს მუნიციპალიტეტები.

არაგუის მუნიციპალიტეტის მოსახლეობა, 2007 წლის მონაცემებით, შეადგენს 32 558 ადამიანს. ხოლო ფართობი — 2 624 კმ².

## იხილეთ აგრეთვე
*არაგუა-დე-ბარსელონა
*ანსოატეგის შტატი
*ვენესუელის მუნიციპალიტეტები

## სქოლიო
კატეგორია:ანსოატეგის შტატის მუნიციპალიტეტები
პედერნალესის მუნიციპალიტეტი

**პედერნალესი** — მუნიციპალიტეტი ვენესუელაში, დელტა-ამაკუროს შტატში. წარმოადგენს დელტა-ამაკუროს შტატის 4 მუნიციპალიტეტიდან ერთ-ერთს. დედაქალაქია პედერნალესი, ფართობი 3 537 კმ². ვენესუელის ეროვნული სტატისტიკის ინსტიტუტის 2007 წლის მოსახლეობის აღწერის მიხედვით პედერნალესის მუნიციპალიტეტში ცხოვრობდა 6 535 ადამიანი. მოსახლეობის სიჭიდროვე შეადგენს 1.8 ადამიანს 1 კვადრატულ კილომეტრზე.

## იხილეთ აგრეთვე
* ვენესუელის მუნიციპალიტეტები
* დელტა-ამაკუროს შტატი

კატეგორია:დელტა-ამაკუროს შტატის მუნიციპალიტეტები
დიეგო-ბაუტისტა-ურბანეხას მუნიციპალიტეტი

**დიეგო-ბაუტისტა-ურბანეხა** — მუნიციპალიტეტი ვენესუელაში, ანსოატეგის შტატში. მუნიციპალიტეტს დასავლეთიდან და ჩრდილოეთიდან ესაზღვრება კარიბის ზღვა, სამხრეთიდან — სიმონ-ბოლივარის მუნიციპალიტეტი, ხოლო აღმოსავლეთიდან — ხუან-ანტონიო-სოტილოს მუნიციპალიტეტი.

დიეგო-ბაუტისტა-ურბანეხას მუნიციპალიტეტის მოსახლეობა, 2007 წლის მონაცემებით, შეადგენს 26 265 ადამიანს. ხოლო ფართობი — 12 კმ².

## იხილეთ აგრეთვე
*ანსოატეგის შტატი
*ვენესუელის მუნიციპალიტეტები

## სქოლიო
კატეგორია:ანსოატეგის შტატის მუნიციპალიტეტები
ფრანსისკო-დელ-კარმენ-კარვახალის მუნიციპალიტეტი

**ფრანსისკო-დელ-კარმენ-კარვახალი** — მუნიციპალიტეტი ვენესუელაში, ანსოატეგის შტატში. მუნიციპალიტეტს აღმოსავლეთიდან ესაზღვრება მანუელ-ესეკიელ-ბრუსუალის მუნიციპალიტეტი, სამხრეთიდან — ხუან-მანუელ-კახიგალის მუნიციპალიტეტი, დასავლეთიდან — გუარიკოს შტატის სან-ხოსე-დე-გუარიბეს მუნიციპალიტეტი, ხოლო ჩრდილოეთიდან — მირანდას შტატის პედრო-გუალის მუნიციპალიტეტი.

ფერნანდო-დე-პენალვერის მუნიციპალიტეტის მოსახლეობა, 2007 წლის მონაცემებით, შეადგენს 12 936 ადამიანს. ხოლო ფართობი — 125 კმ².

## იხილეთ აგრეთვე
*ანსოატეგის შტატი
*ვენესუელის მუნიციპალიტეტები

## სქოლიო
კატეგორია:ანსოატეგის შტატის მუნიციპალიტეტები
ფერნანდო-დე-პენალვერის მუნიციპალიტეტი

**ფერნანდო-დე-პენალვერი** — მუნიციპალიტეტი ვენესუელაში, ანსოატეგის შტატში. მუნიციპალიტეტს ჩრდილოეთიდან ესაზღვრება კარიბის ზღვა, დასავლეთიდან — სან-ხუან-დე-კაპისტრანოს მუნიციპალიტეტი, სამხრეთიდან — მანუელ-ესეკიელ-ბრუსუალის, პირიტუსა და ხუან-მანუელ-კახიგალის მუნიციპალიტეტები, ხოლო აღმოსავლეთიდან — სიმონ-ბოლივარის მუნიციპალიტეტი.

ფერნანდო-დე-პენალვერის მუნიციპალიტეტის მოსახლეობა, 2007 წლის მონაცემებით, შეადგენს 29 977 ადამიანს. ხოლო ფართობი — 643 კმ².

## იხილეთ აგრეთვე
*ანსოატეგის შტატი
*ვენესუელის მუნიციპალიტეტები

## სქოლიო
კატეგორია:ანსოატეგის შტატის მუნიციპალიტეტები
თამარისი (ბოლნისის მუნიციპალიტეტი)

**თამარისი** — დაბა საქართველოში, ქვემო ქართლის მხარის ბოლნისის მუნიციპალიტეტში. ტერიტორიული ორგანოს ცენტრი (სოფლები: ფარიზი, ცურტავი). მდებარეობს მარნეული-ბოლნისის გზატკეცილის მარჯვენა მხარეს. მარნეულის ვაკეზე, მდინარე ხრამის მარცხენა ნაპირას. ზღვის დონიდან 400 მ. ბოლნისიდან 20 კმ-ში.

## ისტორია 
დაბა წარმოიქმნა 1982 წლს თამარისის მეფრინველეობის ფაბრიკის მშენებლობასთან დაკავშირებით.

## ლიტერატურა 
## სქოლიო
კატეგორია:ბოლნისის მუნიციპალიტეტის  დაბები
ინდეპენდენსიის მუნიციპალიტეტი (ანსოატეგი)

**ინდეპენდენსია** — მუნიციპალიტეტი ვენესუელაში, ანსოატეგის შტატში. მუნიციპალიტეტს დასავლეთიდან ესაზღვრება ფრანსისკო-დე-მირანდას მუნიციპალიტეტი, ჩრდილო-დასავლეთიდან — სან-ხოსე-დე-გუანიპას მუნიციპალიტეტი, ჩრდილოეთიდან — პედრო-მარია-ფრეიტესის მუნიციპალიტეტი, აღმოსავლეთიდან — მონაგასის შტატის მატურინის, ლიბერტადორისა და სოტილიოს მუნიციპალიტეტები, ხოლო სამხრეთიდან — ბოლივარის შტატის ერესისა და კარონის მუნიციპალიტეტები.

ინდეპენდენსიის მუნიციპალიტეტის მოსახლეობა, 2007 წლის მონაცემებით, შეადგენს 31 399 ადამიანს. ხოლო ფართობი — 5 929 კმ².

## იხილეთ აგრეთვე
*ანსოატეგის შტატი
*ვენესუელის მუნიციპალიტეტები

## სქოლიო
კატეგორია:ანსოატეგის შტატის მუნიციპალიტეტები
ხოსე-გრეგორიო-მონაგასის მუნიციპალიტეტი

**ხოსე-გრეგორიო-მონაგასი** — მუნიციპალიტეტი ვენესუელაში, ანსოატეგის შტატში. მუნიციპალიტეტს აღმოსავლეთიდან და ჩრდილო-აღმოსავლეთიდან ესაზღვრება ფრანსისკო-დე-მირანდას მუნიციპალიტეტი, დასავლეთიდან და ჩრდილო-დასავლეთიდან — გუარიკოს შტატის სანტა-მარია-დე-იპირეს მუნიციპალიტეტი, ხოლო სამხრეთიდან — ბოლივარის შტატის სედენიოსა და სუკრეს მუნიციპალიტეტები.

ხოსე-გრეგორიო-მონაგასის მუნიციპალიტეტის მოსახლეობა, 2007 წლის მონაცემებით, შეადგენს 18 154 ადამიანს. ხოლო ფართობი — 9 176 კმ².

## იხილეთ აგრეთვე
*ანსოატეგის შტატი
*ვენესუელის მუნიციპალიტეტები

## სქოლიო
კატეგორია:ანსოატეგის შტატის მუნიციპალიტეტები